cfree(3)

NUME
cfree - eliberează memoria alocată

BIBLIOTECA
Biblioteca C standard (libc, -lc)

SINOPSIS

#include <stdlib.h>

/* În SunOS 4 */
int cfree(void *ptr);

/* În glibc sau FreeBSD libcompat */
void cfree(void *ptr);

/* În SCO OpenServer */
void cfree(char ptr[.size * .num], unsigned int num, unsigned int size);

/* În watchmalloc.so.1 Solaris */
void cfree(void ptr[.elsize * .nelem], size_t nelem, size_t elsize);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

cfree():
    Începând cu glibc 2.19:
        _DEFAULT_SOURCE
    glibc 2.19 și versiunile anterioare:
        _BSD_SOURCE || _SVID_SOURCE

DESCRIERE
Această funcție nu ar trebui să fie utilizată niciodată. În schimb, utilizați free(3). Începând cu glibc 2.26, această funcție a fost eliminată din glibc.

  1-arg cfree
În glibc, funcția cfree() este un sinonim pentru free(3), „adăugată pentru compatibilitate cu SunOS”.

Alte sisteme au alte funcții cu acest nume. Declarația este uneori în <stdlib.h> și alteori în <malloc.h>.

  3-arg cfree
Unele versiuni SCO și Solaris au biblioteci malloc cu o cfree() cu 3 argumente, aparent ca un analog la calloc(3).

Dacă aveți nevoie de ea în timp ce portați ceva, adăugați

    #define cfree(p, n, s) free((p))

la fișierul dumneavoastră.

O întrebare frecventă este „Pot folosi free(3) pentru a elibera memoria alocată cu calloc(3), sau am nevoie de cfree()?”. Răspuns: utilizați free(3).

Un manual SCO scrie: „Rutina cfree este furnizată pentru respectarea standardului iBCSe2 și apelează pur și simplu free. Argumentele num și size pentru cfree nu sunt utilizate.”

VALOAREA RETURNATĂ
Versiunea SunOS a cfree() (care este un sinonim pentru free(3)) returnează 1 în caz de succes și 0 în caz de eșec. În caz de eroare, errno este stabilită la EINVAL: valoarea lui ptr nu a fost un indicator la un bloc alocat anterior de una dintre rutinele din familia malloc(3).

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
cfree() | Siguranța firelor | MT-Safe /* În glibc */

VERSIUNI
Versiunea cu 3 argumente a cfree() utilizată de SCO este conformă cu standardul iBCSe2: Intel386 Binary Compatibility Specification, ediția 2.

STANDARDE
Niciunul.

ISTORIC
Eliminată în glibc 2.26.

CONSULTAȚI ȘI
malloc(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.