lgamma(3)

NUME
lgamma, lgammaf, lgammal, lgamma_r, lgammaf_r, lgammal_r, signgam - logaritmul funcției gamma

BIBLIOTECA
Biblioteca de matematică (libm, -lm)

SINOPSIS
#include <math.h>

double lgamma(double x);
float lgammaf(float x);
long double lgammal(long double x);

double lgamma_r(double x, int *signp);
float lgammaf_r(float x, int *signp);
long double lgammal_r(long double x, int *signp);

extern int signgam;

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

lgamma():
    _ISOC99_SOURCE || _POSIX_C_SOURCE >= 200112L || _XOPEN_SOURCE
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

lgammaf(), lgammal():
    _ISOC99_SOURCE || _POSIX_C_SOURCE >= 200112L
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

lgamma_r(), lgammaf_r(), lgammal_r():
    /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

signgam:
    _XOPEN_SOURCE
        || /* Începând cu glibc 2.19: */ _DEFAULT_SOURCE
        || /* glibc <= 2.19: */ _BSD_SOURCE || _SVID_SOURCE

DESCRIERE
Pentru definiția funcției Gamma, a se vedea tgamma(3).

Funcțiile lgamma(), lgammaf() și lgammal() returnează logaritmul natural al valorii absolute a funcției Gamma. Semnul funcției Gamma este returnat în numărul întreg extern signgam declarat în <math.h>. Acesta este 1 atunci când funcția Gamma este pozitivă sau zero, -1 atunci când este negativă.

Deoarece utilizarea unei locații constante signgam nu este sigură pentru fire de execuție, au fost introduse funcțiile lgamma_r(), lgammaf_r() și lgammal_r(); acestea returnează semnul prin intermediul argumentului signp.

VALOAREA RETURNATĂ
În caz de succes, aceste funcții returnează logaritmul natural al lui Gamma(x).

Dacă x nu este un număr („Not a Number”: NaN), se returnează un NaN.

Dacă x este 1 sau 2, se returnează +0.

Dacă x este infinit pozitiv sau infinit negativ, se returnează infinitul pozitiv.

Dacă x este un număr întreg nepozitiv, apare o eroare de polaritate, iar funcțiile returnează +HUGE_VAL, +HUGE_VALF sau, respectiv, +HUGE_VALL.

Dacă rezultatul depășește, apare o eroare de interval, iar funcțiile returnează HUGE_VAL, HUGE_VALF sau, respectiv, HUGE_VALL, cu semnul matematic corect.

ERORI-IEȘIRE
Consultați math_error(7) pentru informații despre cum să determinați dacă a apărut o eroare la apelarea acestor funcții.

Pot apărea următoarele erori:

Eroare de polaritate: x este un număr întreg nepozitiv
    errno este configurată la ERANGE (dar vedeți secțiunea ERORI). Se generează o excepție de împărțire la zero în virgulă mobilă (FE_DIVBYZERO).

Eroare de interval: depășire de rezultat
    errno este configurată la ERANGE. Se generează o excepție de depășire în virgulă mobilă (FE_OVERFLOW).

STANDARDE

lgamma()
lgammaf()
lgammal()
    C11, POSIX.1-2008.

signgam
    POSIX.1-2008.

lgamma_r()
lgammaf_r()
lgammal_r()
    Niciunul.

ISTORIC

lgamma()
lgammaf()
lgammal()
    C99, POSIX.1-2001.

signgam
    POSIX.1-2001.

lgamma_r()
lgammaf_r()
lgammal_r()
    Niciunul.

ERORI
În glibc 2.9 și versiunile anterioare, atunci când apare o eroare de polaritate, errno este stabilită la EDOM; în loc de ERANGE, conform POSIX. Începând cu glibc 2.10, glibc face ceea ce trebuie.

CONSULTAȚI ȘI
tgamma(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.