timeradd(3)

NUME
timeradd, timersub, timercmp, timerclear, timerisset - operații timeval

BIBLIOTECA
Biblioteca C standard (libc, -lc)

SINOPSIS
#include <sys/time.h>

void timeradd(struct timeval *a, struct timeval *b,
              struct timeval *res);
void timersub(struct timeval *a, struct timeval *b,
              struct timeval *res);

void timerclear(struct timeval *tvp);
int timerisset(struct timeval *tvp);

int timercmp(struct timeval *a, struct timeval *b, CMP);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

Toate funcțiile prezentate mai sus:
    Începând cu glibc 2.19:
        _DEFAULT_SOURCE
    glibc 2.19 și versiunile anterioare:
        _BSD_SOURCE

DESCRIERE
Macrocomenzile sunt furnizate pentru a opera asupra structurilor timeval, definite în <sys/time.h> ca:

    struct timeval {
        time_t      tv_sec;     /* secunde */
        suseconds_t tv_usec;    /* microsecunde */
    };

timeradd() adună valorile de timp din a și b și plasează suma în structura timeval indicată de res. Rezultatul este normalizat astfel încât res->tv_usec să aibă o valoare cuprinsă între 0 și 999,999.

timersub() scade valoarea de timp din b din valoarea de timp din a și plasează rezultatul în structura timeval indicată de res. Rezultatul este normalizat astfel încât res->tv_usec să aibă o valoare cuprinsă între 0 și 999,999.

timerclear() golește structura timeval indicată de tvp, astfel încât aceasta să reprezinte Epoca: 1970-01-01 00:00:00 +0000 (UTC).

timerisset() returnează true (non-zero) dacă oricare dintre câmpurile structurii timeval indicată de tvp conține o valoare non-zero.

timercmp() compară valorile cronometrului din a și b folosind operatorul de comparație CMP și returnează true (nonzero) sau false (0) în funcție de rezultatul comparației. Unele sisteme (dar nu și Linux/glibc), au o implementare timercmp() defectuoasă, în care CMP de >=, <= și == nu funcționează; aplicațiile portabile pot folosi în schimb

    !timercmp(..., <)
    !timercmp(..., >)
    !timercmp(..., !=)

VALOAREA RETURNATĂ
timerisset() și timercmp() returnează true (nonzero) sau false (0).

ERORI-IEȘIRE
Nu sunt definite erori.

STANDARDE
Niciunul.

ISTORIC
BSD.

CONSULTAȚI ȘI
gettimeofday(2), time(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.