s390_runtime_instr(2)

NUME
s390_runtime_instr - activează/dezactivează instrumentarea în timp de execuție a CPU-ului s390

BIBLIOTECA
Biblioteca C standard (libc, -lc)

SINOPSIS
#include <asm/runtime_instr.h> /* Definition of S390_* constants */
#include <sys/syscall.h>       /* Definition of SYS_* constants */
#include <unistd.h>

int syscall(SYS_s390_runtime_instr, int command, int signum);

Notă: glibc nu oferă nicio funcție învăluitoare pentru s390_runtime_instr(), fiind necesară utilizarea syscall(2).

DESCRIERE
Apelul de sistem s390_runtime_instr() pornește sau oprește instrumentarea în timp de execuție a procesorului pentru firul apelant.

Argumentul command controlează dacă instrumentarea în timp de execuție este pornită (S390_RUNTIME_INSTR_START, 1) sau oprită (S390_RUNTIME_INSTR_STRTOP, 2) pentru firul de execuție apelant.

Argumentul signum specifică numărul unui semnal în timp real. Acest argument a fost utilizat pentru a specifica un număr de semnal care ar trebui să fie livrat firului de execuție în cazul în care memoria tampon de instrumentare în timp de execuție era plină sau în cazul în care a avut loc o întrerupere de instrumentare în timp de execuție. Această funcție nu a fost niciodată utilizată, iar în Linux 4.4 a fost eliminat suportul pentru această funcție; astfel, în nucleele actuale, acest argument este ignorat.

VALOAREA RETURNATĂ
În caz de succes, s390_runtime_instr() returnează 0 și activează firul pentru instrumentare în timp de execuție prin atribuirea unui bloc de control implicit de instrumentare în timp de execuție. Apelantul poate apoi citi și modifica blocul de control și poate începe instrumentarea în timp de execuție. În caz de eroare, se returnează -1, iar errno este configurată pentru a indica eroarea.

ERORI-IEȘIRE

EINVAL
    Valoarea specificată în command nu este o comandă validă.

EINVAL
    Valoarea specificată în signum nu este un număr de semnal în timp real. Începând cu Linux 4.4, argumentul signum nu are niciun efect, astfel încât un număr de semnal nevalid nu va duce la o eroare.

ENOMEM
    A eșuat alocarea de memorie pentru blocul de control al instrumentării în timp de execuție.

EOPNOTSUPP
    Facilitatea de instrumentare în timp de execuție nu este disponibilă.

STANDARDE
Linux pe s390.

ISTORIC
Linux 3.7. System z EC12.

NOTE
Fișierul de antet asm/runtime_instr.h este disponibil începând cu Linux 4.16.

Începând cu Linux 4.4, suportul pentru semnalizare a fost eliminat, la fel ca și verificarea dacă signum este un semnal valid în timp real. Pentru compatibilitatea cu nucleele mai vechi, se recomandă să se treacă un număr de semnal în timp real valid în signum și să se instaleze un gestionar pentru acel semnal.

CONSULTAȚI ȘI
syscall(2), signal(7)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.